|  |  |  |  |  |
| --- | --- | --- | --- | --- |
| Številka: | 43001-49/2024 |  | oznaka naročila: | U- |
| Datum: | 27. 3. 2024 |  | MFERAC: | 2431-24-000163 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

**Predmet naročila:**

**UJMA 2023 - Sanacija posedka na vozišču R2-425/1245 Višnja vas - Dobrna na stacionaži od km 6.150 do km 6.350**

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: [gp.drsi@gov.si](mailto:gp.drsi@gov.si) tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-49/2024.

**Vsebina in cilj naročila:**

Na regionalni cesti R2-425/1245 Višnja vas - Dobrna je v času izjemnih padavin in poplav v začetku avgusta 2023 prišlo do večjih poškodb cestišča na stacionaži od km 6.150 do km 6.350. Zaradi usada v km 6.200 je močno poškodovan desni pas vozišča – posedek celotnega desnega pasu, odnešena je bankina in varnostna ograja. Nasipna brežina je splazela. Predvidena je zaščita nasipne brežine s sidrano pilotno steno in sanacija cestišča.

Na območju posedka vozišča in splazele nasipne brežine je predvidena izvedba pilotne stene v dolžini 46,5 m. Izvedejo se uvrtani piloti Φ100 cm, dolžine 11 m, v rastru 2 m (23 kom). Izvede se AB greda š×h=1.5×1.5 m. Pilotna stena je sidrana s 3-vrvnimi geotehničnimi sidri, dolžine 27 m.

Vozišče regionalne ceste na širšem območju se ohrani. Rekonstruira se celotna širina vozišča na območju izdelave načrtovane pilotne stene. Izvede se postavitev enostranske JVO, ki mora zadostiti pogojema N2 in W4. Uredi se odvodnjavanje, in sicer se izvede čiščenje obstoječega jarka, nov prepust poljskega priključka in globinska drenaža za pilotno steno. Ob celotni dolžini pilotne stene se izvedejo betonske kanalete in navežejo na predvideni betonski jašek. Predvidena je ohranitev obstoječe vertikalne prometne singalizacije ter izvedba nove horizontalne prometne signalizacije.

Z navedenimi sanacijskimi ukrepi se bodo sanirale poškodbe na državni cesti, ki so nastale po ujmi avgusta 2023, s čimer se bo izboljšala prometna varnost na navedenem odseku.